« Itron Kerfloc'h ?  - Ya, me 'ni eo.  - Ho kwaz en deus bet ur gwallzarvoud karr-tan dec'h da noz, kavet em eus anezhañ ha kaset anezhañ d'an ospital.  - Petra ?! En ur stad fall emañ ?  - N'emañ ket, n'it ket da chalañ, torret en deus e vrec'h hag un taol en deus bet en e benn. En ospital emañ ha distreiñ a raio warc'hoazh.  - Trugarez da vezañ deuet da welet ac'hanon, Aotrou.  Aotrou penaos ?  - Pennmelen. Lanig Pennmelen.  - Ha trugarez ivez da vezañ saveteet va gwaz ! Sellit, azezit amañ ! Un dra bennak ho po da evañ ?  - Ya. Kafe ma'z eus. Un nebeud traoù am eus da c'houlenn diganeoc'h, ma n'ho tirenkan ket ?  - Nann, nann, tamm ebet.  - Petra en doa graet ho kwaz dec'h ?  - Lavaret en deus din e oa da vont da brenañ saout e marc'had Rosporden ha ne zistrofe nemet hiziv, setu e oan ouzh e c'hortoz. »